הַוִּוידוּי-דַּף לִימּוּד

1. כַּפָּרַת עָווֹנוֹת בַּמִּקְרָא

בְּסֵפֶר וְיִקְרָא, הַתּוֹרָה מְתָאֶרֶת אֶת סֵדֶר יוֹם הַכִּיפּוּרִים שֶׁהָיָה בַּמִּשְׁכָּן:

וְסָמַךְ אַהֲרֹן אֶת-שְׁתֵּי יָדָו עַל רֹאשׁ הַשָּׂעִיר הַחַי, וְהִתְוַדָּה עָלָיו אֶת-כָּל-עֲו‍ֹנֹת בְּנֵי יִשְׂרָאֵל וְאֶת-כָּל-פִּשְׁעֵיהֶם לְכָל-חַטֹּאתָם; וְנָתַן אֹתָם עַל-רֹאשׁ הַשָּׂעִיר, וְשִׁלַּח בְּיַד-אִישׁ עִתִּי הַמִּדְבָּרָה. ויקרא טז  **כא**

1. מָהֵם שְׁלָבֵי כַּפָּרַת עָווֹנוֹת?
2. מַהוּ הַדָּבָר הַיָּחִיד בַּתֵּיאוּר הַזֶּה שֶׁאֲנַחְנוּ עֲדַיִין מְקַיְּימִים בְּיוֹם כִּיפּוּר?
3. תַּהֲלִיךְ הַתְּשׁוּבָה בַּהֲלָכָה

כָּל הַמִּצְווֹת שֶׁבַּתּוֹרָה, בֵּין עָשָׂה בֵּין לֹא תַּעֲשֶׂה, אִם עָבָר אָדָם עַל אַחַת מֵהֶן, בֵּין בְּזָדוֹן בֵּין בִּשְׁגָגָה,

כְּשֶׁיַּעֲשֶׂה תְּשׁוּבָה וְיָשׁוּב מֵחֶטְאוֹ, חַיָּיב לְהִתְוַודּוֹת לִפְנֵי הָאֵל בָּרוּךְ הוּא, שֶׁנֶּאֱמַר "אִישׁ אוֹ אִישָּׁה כִּי יַעֲשׂוּ מִכָּל חָטָאתָ הָאָדָם. . . וְהִתְוַודּוּ, אֶת חֲטָאתֶם אֲשֶׁר עָשׂוּ" (במדבר ה, ו-ז), זֶה וִידּוּי דְּבָרִים.

וְוִידּוּי זֶה מִצְוַות עֲשֵׂה.

כֵּיצַד מִתְוַודֶּה? אוֹמֵר: אָנָּא ה' חָטָאתִי עֲוִויתִי פָּשַׁעְתִּי לְפָנֶיךָ, וְעָשִׂיתִי כָּךְ וְכָךְ, וַהֲרֵי נִיחַמְתִּי וּבוֹשְׁתִּי בְּמַעֲשַׂיי, וּלְעוֹלָם אֵינִי חוֹזֵר לְדָבָר זֶה.

זֶה הוּא עִיקָּרוֹ שֶׁל וִידּוּי; וְכָל הַמַּרְבֶּה לְהִתְוַודּוֹת וּלְהַאֲרִיךְ בְּעִנְיָין זֶה, הֲרֵי זֶה מְשׁוּבָּח.

הרמב"ם. הלכות תשובה א,א-ב

1. בַּהֲלָכָה, מַהוּ הַמָּקוֹם שֶׁל הַוִּוידוּי בְּתַהֲלִיךְ הַתְּשׁוּבָה?
2. אֵיךְ מִתְוַודִּים?
3. מָהֵם הַמַּרְכִּיבִים שֶׁל הַוִּוידוּי?
4. הַשְׁפָּעַת הַוִּידּוּי

כָּל הַמִּתְוַודֶּה יֵשׁ לוֹ חֵלֶק לָעוֹלָם הַבָּא תלמוד בבלי, סנהדרין ד,ו

וְעִנְיָין הַוִּידּוּי הוּא שֶׁיִּתְוַדֶּה וְיֹאמַר לְהָקָּבָּ"ה: חָטָאתִי לְפָנֶיךָ.

וְדָרְשׁוּ חֲזַ"ל: כֵּיוָון שֶׁחָטָא אָדָם וְהִתְוַודָּה וְאָמַר "חָטָאתִי" שׁוּב אֵין מַלְאָךְ רַשַּׁאי לִיגוֹעַ בּוֹ (...)

וַאֲפִילּוּ בָּרְשָׁעִים הַוִּידּוּי מְכַפֵּר...

וּמֵעִיקְּרֵי הַתְּשׁוּבָה וִידּוּי דְּבָרִים, וְזֶה שֶׁיִּתְחָרֵט הָאָדָם בְּלִבּוֹ וְיִתְוַדֶּה בְּפִיו.

רבנו בחיי, ספר 'כד הקמח'

1. לָמָּה לְוִידּוּי יֵשׁ הַשְׁפָּעָה כָּל כָּךְ גְּדוֹלָה?
2. מַהוּ הַתַּהֲלִיךְ הַפְּנִימִי שֶׁמּוֹבִיל אוֹתָנוּ לְוִוידוּי?
3. הַוִּוידוּי בְּתַרְבּוּת הָעוֹלָם

***Faute avouée à demi pardonnée***

***Fault confessed is half redressed***

אֵיךְ אַתֶּם מְבִינִים אֶת הַפִּתְגָּם הָעֲמָמִי הַזֶּה?



<http://4.bp.blogspot.com/-CXtSb6U5KuU/UqgI2w0YM8I/AAAAAAAAAuc/bhcOQh9Ymzo/s1600/Fil+droit+humour+justice.jpg>

1. בְּאֵיזֶה טוֹן מְדַבֵּר הֶחָתוּל?
2. אֵיךְ לְדַעְתְּכֶם, נִיתָּן לְהָבִין אֶת הַפִּתְגָּם?

נספח: פיוט מסדר הסליחות של חודש אלול

|  |  |  |
| --- | --- | --- |
| בֶּן אָדָם מַה לְּךָ נִרְדָּם |  | קוּם קְרָא בְּתַחֲנוּנִים |
| שְׁפֹךְ שִׂיחָה דְּרֹשׁ סְלִיחָה |  | מֵאֲדוֹן הָאֲדוֹנִים |
| רְחַץ וּטְהַר וְאַל תְּאַחַר |  | בְּטֶרֶם יָמִים פּוֹנִים |
| וּמְהֵרָה רוּץ לְעֶזְרָה |  | לִפְנֵי שׁוֹכֵן מְעוֹנִים |
| וּמִפֶּשַׁע וְגַם רֶשַׁע |  | בְּרַח וּפְחַד מֵאֲסוֹנִים |
| אָנָּא שְׁעֵה שִׁמְךָ יוֹדְעֵי |  | יִשְׂרָאֵל נֶאֱמָנִים |
| לְךָ אֲדֹנָי הַצְּדָקָה |  | וְלָנוּ בֹּשֶׁת הַפָּנִים |
|  |  |  |
| עֲמֹד כְּגֶבֶר וְהִתְגַּבֵּר |  | לְהִתְוַדּוֹת עַל חֲטָאִים |
| יָהּ אֵל דְּרֹשׁ בְּכֹבֶד רֹאשׁ |  | לְכַפֵּר עַל פְּשָׁעִים |
| כִּי לְעוֹלָם לֹא נֶעְלָם |  | מִמֶּנּוּ נִפְלָאִים |
| וְכָל מַאֲמָר אֲשֶׁר יֵאָמַר |  | לְפָנָיו הֵם נִקְרָאִים |
| הַמְרַחֵם הוּא יְרַחֵם עָלֵינוּ |  | כְּרַחֵם אָב עַל בָּנִים |
| לְךָ אֲדֹנָי הַצְּדָקָה |  | וְלָנוּ בֹּשֶׁת הַפָּנִים |

1. מָהֵן הָרְגָשׁוֹת שֶׁל הַחוֹזֵר בִּתְשׁוּבָה?
2. אֵיךְ הוּא מִתְמוֹדֵד עִם הַוִּידּוּי? לָמָּה?